**NAVODILO ZA DELO**

**TOREK, 24. 3. 2020**

**SLJ:** Definicija pojma – nadaljevanje

V spomin si prikliči besedo pojem in njen pomen. Poglej v šolski zvezek, kaj si o tem vse že izvedel.

Rešuj naloge v DZ stran 77. Rezultat dela preveri z rešitvami.

Učni list reši do četrtka in ga prilepi v zvezek. Preveri z rešitvami.

**MAT:** V zvezek za MAT napiši

torek, 24. 3. 2020,Ponavljanje in utrjevanje znanja

Danes boste samo utrjevali učno snov. Naloge prepišite v zvezek in jih sproti rešujte. Če boste imeli težave, poglejte v šolski zvezek.

1. Množi in deli.

3 ∙ 2 ∙ 5 = 17 ∙ 100 = 34000 : 100 = 456897 : 1000 =

4 ∙ 2 ∙ 9 = 189 ∙ 1000 = 12345 : 10 = 45380 : 100 =

2. Deli in napravi preizkus (z množenjem).

12000 : 8 = 19980 : 6 = 63076 : 5 =

3. V sadovnjaku je 8590 dreves. Jablan je 5670. Hrušk je petkrat manj kot jablan. Drugo so breskve. Koliko je breskev?

4. Število 11205 zmanjšaj 9 krat, nato pa poišči število, ki je 7 krat večje od količnika.

5. Količniku števil 31976 in 7 prištej zmnožek števil 34 in 56. Koliko dobiš?

6. Izračunaj vrednost številskih izrazov.

49 – 7 · 5 =

27 : 3 + 9 · 4 =

42 : (15 – 9) =

1 + 1 · 0 + 1 – 1 · 1 + 1 =

(4 + 4) : 4 + 4 · 4 – 4 = Rešitve boste dobili naknadno.

**KID**: MANDALE IZ NARAVNIH MATERIALOV

V okolici hiše, v gozdu, na vrtu ali na travniku poišči raznovrsten material, ki ga boš uporabil pri oblikovanju svoje mandale – npr. storže, vejice, iglice, listje, pomladansko cvetje, kamenčke, palice ipd. Poišči ustrezen prostor za oblikovanje svoje mandale – npr. dvorišče, travnik, deblo ipd. in začni z ustvarjanjem. Z mandalo razveseli mamico ob materinskem dnevu.

Starše prosi, naj mandalo fotografirajo in mi fotografijo pošljejo po e-mailu. Na povezavi si lahko pogledaš nekaj primerov.

**GUM:** Tole pa naj ostane skrivnost**.** Jutri bo praznovala tvoja mami. Za dobro jutro jo razveseli s pesmico Mamica je kakor zarja. Besedilo imaš priloženo. Pesem se nauči tudi zapeti. Pri petju si pomagaj s povezavo na spletni strani.

Mamica je kakor zarja,

zjutraj se smehlja,

ko še dete v postelji

se s sanjami igra.

In zato nikdar

nikomur je ne dam,

eno le na svetu širnem

mamico imam.

Mamica je kakor luna,

vse noči bedi,

da počiva njeno dete

mirno brez skrbi.

Mamica je kakor sonček,

srček njen je zlat,

kakor žarek, ki posije

od nebeških vrat.